**Protokoll fra styremøte i Midt-Norge Travforbund tirsdag 10. januar 2017**

**kl 18.00, Tregården Restaurant**

**Tilstede: Edmund Morewood, Ketil Oksvold, Geir Trøan, Noralf Brækken, Bjørn Steinshaug, Jorunn Okkenhaug, Elin Flataune, Sverre Hosen**

**Forfall: Laila Næve**

**Agenda**

**Sak 1) Godkjenning av protokoll fra møte 06.12.16.**

**Protokoll godkjent**

**Sak 2) Nye Leangen**

1. **Søknad fra MNTF om refusjon fra DNT av merkostnader i fb m Voldgiftsak.**

DNT ved nestleder Knut Weum uttalte i mai 2016 at utsettelsen av Voldgiftssaken, ikke skulle koste MNTF eller LTE AS noe ekstra. Utsettelsen var for at det nye styret i DNT skulle få orientert seg om saken.

DNT har betalt flere konsulentkostnader direkte, ex Rambøl, BDO, adv Hjorth.

De betalte også for møtelokaler på Værnes og Leangen.

DNT var fra starten av en av partene i saken, som MNTF/LTE var en part i saken.

MNTF/LTE har betalt alle eksterne regninger gjennom LTE, mens kostnader for styremedlemmene i fb m møter med styret i DNT, Værnes og Leangen, er betalt gjennom MNTF.

**VEDTAK: DNT belastes alle kostnader påløpt MNTF/LTE i forbindelse med utsettelsen av Voldgiftssaken.**

1. **Søknad fra 12 travlag til DNT om refusjon av utgifter til Voldgiftsak.**

DNT mottok søknad fra 12 travlag om dekning av alle sine kostnader i fb med Voldgiftssaken, sum kr 2088558,-. Denne ble sendt etter at det skulle være gitt signaler fra DNT, om at de skulle dekke disse. DNTs styre avslår å dekke disse og mener at alle involverte travlag og MNTF i fellesskap må bidra for å innfri kravene.

DNT oversender saken til MNTF for videre behandling.

**VEDTAK: Styret i MNTF avslår å dekke noe av de omsøkte kostnader i søknaden rettet til DNT.**

1. **Søknad fra 12 travlag til MNTF/LTE om refusjon av utgifter til Voldgiftsak.**

MNTF/LTE har mottatt søknad fra 12 travlag om dekning av deres gjenstående kostnader kr 1.003.558,- i fb m Voldgiftssaken.

**VEDTAK: Styret i MNTF innkaller de 12 travlagenes ledere til ett «dialogmøte», hvor lagenes økonomiske situasjon, Voldgiftsdommen og veien videre blir tema. Styret avventer behandling av søknaden til etter møtet.**

1. **Brev fra H W Storler til Lovkomiteen i DNT.**

**VEDTAK: Styret i MNTF oversender henvendelse fra Håvard W Storler, vedrørende avklaring av ansvarsforholdet i styret i Trøndelag Travsportforening, til Lovkomiteen i DNT for dennes behandling.**

1. **Status Nye Leangen**

Optiman jobber med de endelige utredninger for ett nytt travanlegg. Han har avklaringsmøter med Klæbu kommune, grunneiere i Klæbu, Melhus kommune og grunneiere i Melhus. I Klæbu har man fått avklart med grunneierne, at all grunn som ikke er byggeklar uten store ekstra kostnader, byttes ut i mer egnet grunn.

Når alle avklaringer er gjort sendes det ut informasjon til lagene.

1. **Avklaring med de 12 travlagene om veien videre**

**VEDTAK: Det avholdes møte med de 12 travlagene, ref sak 2 pkt 3.**

**Sak 3) Leangen Travbane, ønske om utvidede treningstider**

I påvente av styremøte her i MNTF har det vært gjennomført endringer av treningstidene ved Leangen.

**VEDTAK: Sverre sender svar til Veronika Bugge, om at styret i MNTF støtter hennes ønske om utvidede treningstider ved Leangen Travbane, og at skulle disse igjen endres til ikke tilfredsstillende for utøverne, vil styret bistå i den videre behandling av saken**.

**Sak 4) DNTs lovkomite, Høringsforslag for representasjon til GF i DNT.**

Forslaget fra Lovkomiteen er udemokratisk. Alle medlemmer i DNT skal ha rett til å møte på Generalforsamling. I DNT er travlagene medlemmer, og deres stemmerett sikres ved at hvert travlag har rett til å møte med en person, slik ordningen er i dag. Det henvises til store forskjeller i medlemsantall i lagene og at ett lag med 6 medlemmer hadde like rettigheter ved forrige generalforsamling. Lagets navn er ikke oppgitt, men vi i MNTF er sikre på at det henvises til Tresfjord Travklubb. Laget har ikke vært i aktivitet i flere år. De får ikke møte på Generalforsamling i MNTF og heller ikke i DNT, pga ingen aktivitet fra lagets styre eller medlemmer. Det foregår et arbeid med å få laget sammenslått med et annet på Møre.

**VEDTAK: Styret i MNTF støtter ikke forslaget fra Lovkomiteen i DNT om endringer i representasjon til Generalforsamling i DNT.**

**Sak 5) DNT GF 29.04.17**

Styret i MNTF vil foreslå at Elin Bergseth velges til leder i DNT, og at Trond Olav Salte velges til nestleder i DNT.

Videre foreslår styret at Kristin Brækken velges som styremedlem i DNT og at Ola Martin Foss velges til varamedlem i styret. Det avklares med begge de nye kandidatene om de ønsker å stille til valg.

**VEDTAK: Sverre sender inn forslaget fra MNTF, når avklaringene er gjort.**

**Sak 6) MNTF GF 12.03.17**

1. **Regnskap pr 31.12.17**

Regnskapet viser et overskudd på kr 22187,43.

**VEDTAK: Styret i MNTF foreslår at overskuddet avsettes til MNTFs ungdomssatsing.**

1. **Aktivitetsplan Budsjett**

**VEDTAK: Aktivitetsplan vedtas fremlagt på generalforsamlingen, sammen med budsjettet som får en ny konto for ungdomssatsing, Kto 4051**

1. **Valg**

MNTFs valgkomite har fått orientering om hvem som er på valg, og har startet sitt arbeide.

1. **Lovendring MNTF**

Forslag til lovendring i MNTF, hvor det spesifiseres funksjon/sammensetting av styre i forbundets regioner.

Likeså tas ungdomsrepresentasjon inn i lov for Midt-Norge Travforbund.

**VEDTAK: Lovendringene legges frem for DNTs lovkomite, før generalforsamlingen i MNTF.**

**Sak 7) DU – søknader 2017**

**VEDTAK: MNTFs styret oversender årets DU søknader til DU-utvalget i DNT. Styret støtter anleggskontaktenes prioriteringer.**

**Sak 8) Årets travlag og årets ildsjel**

Forbundet tar opp saken pånytt på neste styremøte. Det sjekkes med regionene om det er gode kandidater. Frist 28.02.17

**Sak 9) Nytt fra regionene**

Region Møre: Årsmøte 14. februar

 Region Fosen: Årsmøte 14 februar, det foregår lisenskurs for ponnikusker

Region Orkdal: Årsmøte 12 februar, styremøte i uke 3, ønsker avklaring rundt den videre prosess om valg av lokasjon, 1 lokalkjøring avlyst, en gjennomføres den 14. januar

Region Gauldal: stor møteaktivitet i forbindelse med avklaringer/utredninger av lokasjon for nytt anlegg. Dato for årsmøte ikke satt. Stor travaktivitet i lagene.

Region Trondheim: Det jobbes med dato for Årsmøte

Region Nord: Årsmøte 9. februar

Ponni Nord: Årsmøte 18. februar, lisenskurs for ponnikusker, fellestreninger har startet opp etter nyttår

Ponni Sør: skal ha ponniløp på Orkdal Tråvpark 14. januar

**Sak 10) Forbundssekretærens kvarter**

Det skal arrangeres funksjonærkurs i Trondheim 4. og 5. februar for nye funksjonærer og oppgradering av eksisterende funksjonærer til premiekjøringer og lokalkjøringer. Sverre sender ut informasjon og ordner med påmelding. Kursleder Hanne Sæbø. Det blir ikke krevd skriftlig prøve etter fullført kurs.

**Sak 11) Eventuelt**

Ingen saker under eventuelt.

**Trondheim 11.01.17**

**Sverre Hosen**